Verificacions després de reparació o modificació
Butlletí d'identificació de manòmetres d'ús públic per a pneumàtics d'automòbils:
Vista l'Ordre de 25 d'abril de 1995 del Ministeri d'Obres Públiques, Transports i Medi Ambient (BOE de 19 de maig de 1995), per la qual es regula el control metrològic dels manòmetres d'ús públic per a pneumàtics de vehicles automòbils en les seves fases de verificació postreparació i verificació periòdica;
Vista l'Ordre de 16 de gener de 1996 del Ministeri de Obres Públiques, Transportes i Medi Ambient (BOE de 30 de gener de 1996), per la qual es regula el control metrològic de l'Estat sobre els manòmetres electrònics d'ús públic per a pneumàtics dels vehicles automòbils;
Vist el Decret 199/1991, de 30 de juliol, de la Generalitat de Catalunya (DOGC de 14.10.1991), pel qual es determinen els òrgans competents en matèria de control metrològic;
A fi de facilitar l'aplicació de les normes esmentades i en exercici de les atribucions que tinc conferides,
2.1 Les entitats que vulguin ser autoritzades per fer el control metrològic indicat a l'article anterior ho sol·licitaran a la Direcció General de Consum i Seguretat Industrial presentant davant la Delegació Territorial corresponent la documentació següent:
a) Els documents acreditatius de la personalitat jurídica de l'entitat sol·licitant.
b) La relació dels mitjans tècnics disponibles per a la realització dels controls, amb la indicació de les seves característiques.
c) La relació i la qualificació del personal, amb la documentació acreditativa de la seva relació laboral.
d) Una declaració sobre la independència i la neutralitat en les actuacions, així com de l'observança dels preceptes legals vigents per part de l'entitat i de cadascun dels membres del personal inspector.
e) El programa de calibratge de l'equip de verificació, amb un certificat del darrer calibratge efectuat.
f) Model de certificat acreditatiu de la verificació periòdica o postreparació.
2.2 La Direcció General de Consum i Seguretat Industrial, mitjançant resolució expressa, autoritzarà les entitats verificadores.
Existirà una relació de les esmentades entitats a disposició pública a la Direcció General de Consum i Seguretat Industrial i a les delegacions territorials del Departament d'Indústria, Comerç i Turisme.
Els titulars de manòmetres estaran obligats a realitzar cada any, a comptar de la seva posada en servei inicial, la verificació periòdica dels seus instruments, i en restarà prohibit l'ús en el cas que no se superi aquesta fase de control metrològic.
La sol·licitud de verificació periòdica es presentarà al Laboratori General d'Assaigs i Investigacions o a qualsevol entitat verificadora autoritzada, on s'adjuntarà el butlletí establert a l'annex 1 d'aquesta Ordre, degudament emplenat.
El procediment de verificació aplicable, previst segons el tipus de manòmetres a cadascuna de les ordres esmentades a l'article 1, serà efectuat pel Laboratori General d'Assaigs i Investigacions o per l'entitat verificadora autoritzada que esculli el titular del manòmetre per a pneumàtics.
Superat favorablement l'esmentat procediment, la mateixa entitat verificadora que l'hagi portat a terme col·locarà l'etiqueta de verificació segons el model indicat a l'annex 2 i estendrà el certificat acreditatiu corresponent.
5.1 Els manòmetres verificats amb resultat desfavorable quedaran inhabilitats per a la prestació del servei.
Per assegurar l'esmentada inutilització seran precintats per l'entitat verificadora autoritzada, la qual deixarà constància d'aquest fet adherint-hi una etiqueta, en un lloc visible, que assenyali l'esmentada inhabilitació.
5.2 L'entitat verificadora autoritzada que hagi fet aquesta verificació desfavorable ho notificarà, en el termini de 24 hores, a l'òrgan competent del Departament d'Indústria, Comerç i Turisme per raó de la ubicació del manòmetre.
La persona o entitat que hagi reparat o modificat un manòmetre, una vegada comprovat el seu correcte funcionament i que els seus mesuraments es troben dins dels errors màxims permesos, col·locarà novament els precintes que hagi hagut d'aixecar per dur a terme la reparació o modificació.
Tant els precintes utilitzats per empreses reparadores com els de les entitats verificadores autoritzades seran aprovats per la Direcció General de Consum i Seguretat Industrial.
Un cop reparat o modificat un manòmetre, el seu titular haurà de sol·licitar la verificació de l'aparell, prèvia a la posada en marxa, a l'LGAI o a una entitat verificadora autoritzada, indicant els elements substituïts i els ajustaments i controls efectuats.
La sol·licitud es presentarà acompanyada d'un butlletí degudament emplenat, on constaran les dades que s'indiquen a l'annex 1, a efectes de la identificació de l'instrument i del seu titular.
Pel que fa al procediment de verificació i actuació, en cas de resultat favorable s'aplicarà allò que disposa l'article 4.
Així mateix, en cas de resultat desfavorable, s'aplicarà l'article 5.
Quan la reparació hagi estat efectuada per una empresa dotada de laboratori habilitat per a verificació primitiva, la verificació que l'esmentada empresa efectuï després de la reparació, seguint el procediment indicat a l'article 4, serà convalidada com a verificació oficial.
11.1 Les taxes aplicables, durant l'any 1996, pel control metrològic que es regula en aquesta Ordre seran les següents: Manòmetres mecànics o simples: 835 ptes.
Manòmetres electrònics compensats o de columna: 835 ptes.
(Actualització periòdica segons la Llei de taxes, DOGC núm.
11.2 Les tarifes aplicables, que no dependran del municipi d'ubicació del manòmetre, tindran validesa anual i seran establertes lliurement per les entitats verificadores autoritzades, que hauran de comunicar-les a la Direcció General de Consum i Seguretat Industrial.
Durant el període de tres mesos posteriors a la publicació d'aquesta Ordre, els titulars dels manòmetres d'ús públic per a pneumàtics de vehicles automòbils sol·licitaran a l'LGAI o a alguna de las entitats verificadores autoritzades la corresponent inspecció periòdica o, en el cas de manòmetres electrònics sense aprovació de model, la verificació per regularitzar l'esmentada situació.
Tant l'LGAI com les entitats verificadores autoritzades disposaran d'un màxim de nou mesos per realitzar les inspeccions indicades al paràgraf anterior.
-1 Es faculta el director general de Consum i Seguretat Industrial per dictar les disposicions i instruccions necessàries en garantia de l'aplicació i supervisió de l'execució d'aquesta Ordre.
-2 Aquesta Ordre entrarà en vigor el dia següent al de la seva publicació al DOGC.
En el butlletí, hi constaran les dades següents:
Nom del titular (nom i cognoms).
Adreça (carrer, núm., pis i porta).
Lloc d'instal·lació de l'instrument, adreça (carrer, número, pis).
Aprovació de model número (núm.).
BOE de data: (data de la publicació al BOE).
Data de verificació primitiva: (data).
Les etiquetes de verificació estaran fetes d'un material, de color groc, resistent als agents atmosfèrics.
Seran del tipus adhesiu, per tal de fixar-les d'una manera permanent i que sigui fàcilment visible a l'instrument o en algun element de la instal·lació que el suporti.
Seran autodestructibles quan es procedeixi a desprendre-les.
Seran de forma rectangular i les seves dimensions seran, com a mínim, de 100 x 60 mil·límetres.
El seu contingut serà el que s'estableix al gràfic següent:
Les lletres i les sèries de dígits que apareixen a la part superior del quadre indiquen els mesos i els anys, respectivament.
S'han de perforar aquells que corresponguin al mes i a l'any en què s'hagi fet la verificació.
Les lletres i les sèries de dígits que es troben a la part inferior dreta del quadre indiquen també mesos i anys.
S'han de perforar aquells en què caduqui la validesa de la verificació realitzada.
També s'haurà de perforar el requadre corresponent al tipus de manòmetre.
L'etiqueta haurà d'incloure el número d'identificació i el segell de l'organisme que hagi efectuat la verificació.